35/, C. PLINII HIST. NAT. LIB. X. 



casio est , vinum praecipue adpetunt , quum alioqui 

 exiguo indigeant potu. Eaedem minimo et paene nullo 

 cibo, quum adservantur inclusse : sicuti aranei quoque, 

 alioqui suctu viventes. Ideoque nullum interit fam aut 

 siti venenatum. Nam neque calor his , neque sanguis , 

 neque sudor , quae aviditatem naturali sale augent. In 

 quo gnre omnia magis exitialia, si suum genus edere, 

 antequam noceant. Condit in thesauros maxillarum ci- 

 bum sphingiorum et satyrorum genus : mox inde sen- 

 sim ad mandendum manibus expromit : et quod formicis 

 in annum solemne est , his in dies vel horas. 



y3. Unum animal digitos habentium herba alitur , 

 lepus : sed et fruge solidipedes, et e bisulcis sues omni 

 cibatu et radicibus. Solidipedum volutatio propria. Ser- 

 ratorum dentium carnivora sunt omnia. Ursi et fruge, 

 fronde, vindemia, pomis vivunt , et apibus, cancris 

 etiam , ac formicis. Lupi, ut diximus, et terra in fam. 

 Pecus potu pinguescit : ideo sal illis aptissimus : item 

 veterina , quamquam et fruge et herba : sed ut bibere , 

 sic edunt. Ruminant praeter jam dicta, silvestrium cervi, 

 quum a nobis aluntur : omnia autem jacentia potius 

 quam stantia , et hieme magis quam aestate , septenis 

 fere mensibus. Pontici quoque mures simili modo reman- 

 dunt. 



